**රාජ්‍ය ලේඛනවල උපයුක්ත භාෂාවේ කාල භේදය පිළිබඳ අර්ථ විචාරාත්මක අධ්‍යයනයක්**

**හැඳින්වීම**

සිංහල ක‍්‍රියාපදය හා සම්බන්ධ කාල භේදය ව්‍යාකරණ සන්දර්භය තුළ සුවිශේෂ වේ. සාම්ප‍්‍රදායික ව්‍යාකරණ සන්දර්භයෙහි ක‍්‍රියාපද ආශ‍්‍රිතව කාල භේද ත‍්‍රිත්වයක් පැවති නමුත් සමකාලීන ලේඛන සම්ප‍්‍රදායෙහි එය ද්විත්ව විභේදනයක් පමණක් නිරූපණය කරයි. එහෙත් එක් එක් ලේඛන සම්ප‍්‍රදායන් ආශ‍්‍රිතව උපයුක්ත භාෂාමය ලක්ෂණ අනුව කාල භේදය නිරූපණය කිරීමේ ආකෘතිය වෙනස් වේ. රාජ්‍ය ලේඛනවල උපයුක්ත භාෂාව මේ සඳහා නිදසුන් වේ. මෙම ස්වරූප පිළිබඳව ව්‍යාකරණාත්මක සහ වාග්විද්‍යාත්මක ප‍්‍රවේශ ද්වයෙන් අධ්‍යයන සිදු කිරීමේ දී එකිනෙකට වෙනස් ව්‍යූහාත්මක පරිසරයක් දැකිය හැකිය. නවීන තාක්ෂණය සමඟ සම්මිශ‍්‍රව භාෂාව වර්ධනය වීමේ දී එම වෙනස්කම් කෙරෙහි විශේෂ අවධානයක් යොමු කළ යුත්තේ සන්නිවේදනයේ දී එම වෙනස්කම් අර්ථමය වශයෙන් බලපෑම් ඇති කරන බැවිනි.

**පර්යේෂණ අරමුණු**

රාජ්‍ය ලේඛනවල කාල භේදය නිරූපණය කිරීමේ සමකාලීන ප‍්‍රවණතා අධ්‍යයනය කිරීම

**පර්යේෂණ ක‍්‍රමවේදය**

රාජ්‍ය ලේඛනවල කාල භේදය නිරූපණය කිරීමේ භාෂාමය ලක්ෂණ කවරේ ද? නමැති පර්යේෂණ ගැටලූ‍ව මත පදනම්ව මෙම පර්යේෂණය සිදු කෙරිණ.. රාජ්‍ය ලේඛනවල කාල භේදය නිරූපණය කිරීමේ විවිධ ස්වරූප පවතියිි නමැති උපන්‍යාසය මත පදනම්ව රාජ්‍ය ලේඛන ( ලිපි සහ වාර්ෂික වාර්තා ) සහිත දත්ත පද්ධතියක් යොදාගෙන එම දත්ත සිංහල ලේඛන රීති හා සම්බන්ධ කරමින් විශ්ලේෂණය කරන ලදී.ෙ

**සෙද්ධාන්තික රාමුව**

සිංහල ව්‍යාකරණ රීති සහ වාග්විද්‍යාවේ අර්ථ විචාරාත්මක න්‍යාය මෙම අධ්‍යයනයෙහි දී යොදා ගැනිණ.

**පර්යේෂණ සොයාගැනීම**

සිංහල ලේඛනයෙහි අතීත, වර්තමාන සහ අනාගත ලෙස පැවති කාල භේදය පසුකාලීනව අතීත සහ අනතීත ලෙස ප‍්‍රවර්තනය විය. එහෙත් රාජ්‍ය ලේඛන විමසීමේ දී උක්ත ස්වරූප ද්විත්වයට අමතරව උප ස්වරූප පවත්නා බව ප‍්‍රත්‍යක්ෂ වේ. මූලිකව, අතීත සහ අනතීත කාල සීමා අතර පවත්නා අන්තර්කාල සීමා නිරූපණයෙහි ලා විවිධ ස්වරූප රාජ්‍ය ලේඛනවල උපයුක්ත වේ. එමෙන්ම, රාජ්‍ය ලේඛනවල උපයුක්ත ලේඛන සම්ප‍්‍රදායේ විශේෂත්වය අනුව ප‍්‍රකාශිත කාලය අවබෝධ කර ගැනීමෙහිලා අර්ථ විචාරාත්මක විග‍්‍රහයක් සඳහා යොමු විය යුතුය.

**ප‍්‍රමුඛපද :** කාල භේදය, ක‍්‍රියාපදය, ලේඛන සම්ප‍්‍රදාය, සමකාලීන ලේඛනය

1. හැඳින්වීම

”‍භාෂාව නම් මූලික වශයෙන් සන්නිවේදනය වූ අදහස් හා හැඟීම් පළ කිරීම සඳහා වහල් වන කථා ශබ්දමය සංකේත පද්ධතියකි”‍ (සැපිර්,1949:1). සන්නිවේදනය විෂයෙහි යොදා ගැනෙන භාෂාව සමාජයීය වශයෙන් අන්‍ය වන බැවින් සංඛ්‍යාත්මකව භාෂා විශාල ප‍්‍රමාණයක් විද්‍යමාන වේ. එක් එක් භාෂාවෙහි ස්වභාවය අනුව විවිධ ව්‍යාකරණමය ස්වරූප විද්‍යමාන වේ. ”‍ව්‍යාකරණය වනාහි සමාජීය අවශ්‍යතාවක් අනුව නිර්මාණය වන්නකි ”‍ (සිල්වා,...: ). සමාජ ව්‍යවහාරය,භාෂාව හා සම්බන්ධ මතවාද හා සම්මතයන් අනුව ව්‍යාකරණය වෙනස් වීම භාෂාවේ ස්වභාවයකි. ඉන්දු ආර්ය භාෂා ගණයට අයත් වන සිංහල භාෂාව ව්‍යාකරණමය වශයෙන් සුවිශේෂ භාෂාවකි. නාම, ක‍්‍රියා, නිපාත, ගුණ, විලාස වශයෙන් වර්ගීකරණයට ලක්වන සිංහල භාෂාවේ පද අතුරින් ක‍්‍රියාපදය ව්‍යාකරණයෙහි ලා වැදගත් වේ.

සම්භාව්‍ය සිංහලයෙහි ක‍්‍රියාපද ආශ‍්‍රිත කාල භේදය අතීත,වර්තමාන සහ අනාගත වශයෙන් ප‍්‍රභේද ත‍්‍රිත්වයක් පවතින බව සිදත් සඟරාව,සිංහල ව්‍යාකරණය සහ සිංහලයේ ව්‍යාකරණය නැමැති ග‍්‍රන්ථවල සඳහන් වේ. එහෙත් කුමාරතුංග මුනිදාස, ඩබ්.එස්. කරුණාතිලක, ඒබ‍්‍රහම් මෙන්දිස් ගුණසේකර සහ ජේ.බී. දිසානායක වැනි ව්‍යාකරණඥ සහ වාග්විද්‍යාඥයන්ට අනුව සිංහල භාෂාවේ ක‍්‍රියාපද ආශ‍්‍රිතව කාල භේදය අතීත සහ අනතීත ලෙස ද්විත්ව ස්වරූපයක් පමණක් නිරූපණය කරන බවත් පැහැදිලි වෙ. ඒබ‍්‍රහම් මෙන්දිස් ගුණසේකර විසින් සිංහල ක‍්‍රියාපද ආශ‍්‍රිත උප ප‍්‍රභේද පිළිබඳව අවධානය යොමු කර ඇත.

නමුත් රාජ්‍ය ලේඛනවල උපයුක්ත කාල භේදය පිළිබඳව මෙතෙක් අධ්‍යයන සිදු වී නැත. එබැවින් සිංහල රාජ්‍ය ලේඛනවල ක‍්‍රියාපදය හා සම්බන්ධ කාල භේදය ප‍්‍රකාශ කිරීමේ ස්වරූප අධ්‍යයනය මෙම පර්යේෂණයේදී සිදු වේ. සිංහල භාෂාවේ ක‍්‍රියාපදය හා සම්බන්ධ කාල භේදය පිළිබඳව ව්‍යාකරණාත්මක අධ්‍යයන පැවතිය ද රාජ්‍ය ලේඛනවල විධි ක‍්‍රියා පිළිබඳ සිදු කළ අධ්‍යයන නොපැවතීම මෙම අධ්‍යයනයේ විශේෂත්වය වේ. රාජ්‍ය ලේඛනවල ක‍්‍රියාපදය හා සම්බන්ධ කාල භේදය ප‍්‍රකාශ කිරීමේ ස්වරූප සම්මත ව්‍යාකරණය ස්වරූපයෙන් වෙනස් වේ ද? නමැති පර්යේෂණ ගැටලූ‍ව මෙම පර්යේෂණයට පදනම් වේ. පර්යේෂණ උපන්‍යාසය ලෙස ‘රාජ්‍ය ලේඛනවල කාල භේදය නිරූපණය කිරීමේ විවිධ ස්වරූප පවතියි ‘උපයුක්ත වේ.

2. සාහිත්‍ය විමර්ශනය

සිංහල භාෂාවේ ක‍්‍රියාපදයේ කාල භේදය පිළිබඳව සම්භාව්‍ය ව්‍යාකරණයේ මෙන්ම සමකාලීන ව්‍යාකරණයෙහි ද විවිධ අදහස් පවතියි. ඒ පිළිබඳව සාහිත්‍ය විමර්ශනයෙහි අන්තර්ගත වේ. සම්භාව්‍ය ව්‍යාකරණයෙහි සිංහල භාෂාවේ ක‍්‍රියාපදය ආශ‍්‍රිතව භේද ත‍්‍රිත්වයක් පිළිබඳව සඳහන් වේ. සිදත් සඟරා කතුවරයා ඒ පිළිබඳව පහත පරිදි සඳහන් කරයි.

”‍අන්, ත, ම, සදන් බඳ - කිරිය දනු තෙකල්හි

නිමියේ අයු නොනිමියේ - වත්මන් නො පැටියේනා ”‍

(වේදේහ හිමි )

අන්‍යකාරක, තශබ්දකාරක, මශබ්දකාරක, ශබ්දයන් සමග තුන්කල් කිරිය යෙදෙන අතර නිම නොවූයේ වර්තමානය වන අතර, නිම වූයේ අතීතය වන අතර ආරම්භ නොවූයේ අනාගතය වන බවත් අර්ථවත් වේ. එබැවින් ක‍්‍රියාපදය ආශ‍්‍රිතව කාල භේද ත‍්‍රිත්වයක් පැවති බව පැහැදිලි වේ.

ඩබ්.එස්. කරුණාතිලක විසින් ද සිංහල භාෂාවේ ව්‍යාකරණය පිළිබඳව අධ්‍යයනය කළ අතර සිංහල ක‍්‍රියාපදයෙහි කාල භේදය පිළිබඳව සඳහන් කර ඇත.

”‍අතීත, අනතීත යනුවෙන් කාල දෙකකි. මින් අනතීතය වර්තමාන හා අනාගත යනුවෙන් ප‍්‍රභේද දෙකකි”‍ (2015:173). අතීත සහ අනතීත වශයෙන් ප‍්‍රධාන ප‍්‍රභේද ද්විත්වයක් ලෙස විග‍්‍රහ කර ඇති අතර වර්තමාන සහ අනාගත රූප ද්විත්වයම එක් ප‍්‍රභේදයක් යටතෙහි විග‍්‍රහ කර ඇති අතර එයට හේතුව වන්නේ වර්තමාන ලේඛනයෙහි වර්තමාන කාලික ක‍්‍රියා රූපය අනාගතාර්ථයෙහිද යෙදෙන බැවිනි (එම:184 ).

ක‍්‍රියාපදය පිළිබඳව විධිමත් සහ විශ්ලේෂණාත්මක විග‍්‍රහයක් ඉදිරිපත් කර ඇත්තේ ජේ.බී.දිසානායක විසිනි. සිංහල ක‍්‍රියාපදය කාලය අනුව වර්තමාන සහ අතීත ලෙස ද්විත්ව භේදයකට ලක් කර ඇත. වර්තමාන, අතීත හා අනාගත ලෙස කාලය ප‍්‍රධාන ලෙස වර්ගීකරණයට ලක් වන නමුත් මේ සඳහා සමකාලීන සිංහල ලේඛන ව්‍යවහාරයෙහි ක‍්‍රියාපද දෙවර්ගයක් හමණක් වීම හේතුවෙන් බව සඳහන් කරයි (දිසානායක,2001:59-60).

කුමාරතුංග මුනිදාස විසින් ද සිංහල භාෂාවේ ක‍්‍රියාපදය පිළිබඳව විග‍්‍රහ කර ඇති අතර කාල භේදය පිළිබඳවද විග‍්‍රහ කර ඇත. අතීත සහ අනතීත වශයෙන් කාල ද්විත්වයක් සඳහන් කර ඇත. එමෙන්ම, අනතීත රූපය වර්තමාන සහ අනාගතය සඳහා එකම රූපයක් පවත්නා බැවින් එම කාල ද්විත්වයම අනතීත භේදයට අයත් බව විග‍්‍රහ කර ඇත (මුනිදාස,....:187-188).

එක් එක් කාල භේදය අාශ‍්‍රිතව ක‍්‍රියාපද වර නැගීමේදී එක් එක් භේදයට අයත් ප‍්‍රත්‍ය ඉදිරිපත් කරමින් සිංහල ක‍්‍රියාපද ආශ‍්‍රිතව කාල භේද ත‍්‍රිත්වයක් පවත්නා බව එවුස්තාකියුස් ජොහන්නැස් විසින් රචනා කරන ලදුව සේනානායක මුදලිතුමා සංස්කරණය කළ සිංහල ව්‍යාකරණය නමැති ග‍්‍රන්ථයෙහි ද සඳහන් වේ (1949:26-27 ).

ඒබ‍්‍රහම් මෙන්දිස් ගුණසේකර විසින් සිංහල භාෂාවේ ක‍්‍රියාපද පිළිබඳව විස්තරාත්මක විග‍්‍රහයක් ඉදිරිපත් කරඇත. සිංහල භාෂාවේ ප‍්‍රධාන කාල භේද ත‍්‍රිත්වයක් පවතින බවත් ඊට අමතරව කථන සිංහලයෙහි උප කාල භේද ( minor divisions of time) නිරූපණය සඳහා ත‍්‍රිත්ව කාල භේද සමග ක‍්‍රියාපද ආශ‍්‍රිත වෙනත් වර්ගීකරණ යොදා ගනිමින් ඉංග‍්‍රීසි භාෂාවෙහි කාල භේදය නිරූපණයට සමරූපීව විවිධ ස්වරූප යොදා ගත හැකි බව සඳහන් කර ඇත (ගුණසේකර,1962: 193-197 ). එය සිංහල භෂාවේ කාල භේදය පිළිබඳව ඉදිරිපත්ව ඇති සවිස්තරාත්මක විග‍්‍රහයකි. අනෙකුත් ලේඛනවල සඳහන් නොවන විග‍්‍රහයක් මෙම විග‍්‍රහයෙහි ඇතුළත් වේ.

මෙම විග‍්‍රහයන් ඔස්සේ පැහැදිලි වන්නේ සිංහල භාෂාවේ කාල භේදය පිළිබඳව මුල්කාලීන ව්‍යාකරණයෙහි අතීත, අනාගත සහ වර්තමාන ලෙස ප‍්‍රභේද ත‍්‍රිත්වයක් පැවති අතර සමකාලීන ව්‍යාකරණයෙහි අතීත හා අනතීත ලෙස කාල භේද ද්විත්වයක් පවතින බවත්ය. අනාගත සහ වර්තමාන කාල නිරූපණය සඳහා සමරූප යොදා ගන්නා බැවින් එම කාල ද්විත්වය සඳහා එක් ප‍්‍රභේදයක් පමණක් යොදා ගෙන ඇති බව පැහැදිලි වේ. එහෙත් සිංහලයෙහි කාල භේදය නිරූපණයේදී යෙදෙන උප කාල භේද නිරූපණය වන ස්වරූපය පිළිබඳව ප‍්‍රමාණවත් අවධානයක් යොමු වී නොමැත. එමෙන්ම, රාජ්‍ය ලේඛනවල කි‍්‍රයාපදය ආශි‍්‍රත කාල භේදය පිළිබඳව අධ්‍යයනයක් සිදුව නොමැති බව පැහැදිලි වේ. එබැවින් අපගේ මෙම අධ්‍යයනයෙන් ඒ විෂයෙහි අවධානය යොමු කරනු ඇත.

3.පර්යේෂණ ක‍්‍රමවේදය

රාජ්‍ය ලිපි සහ වාර්ෂික වාර්තා සහිත දත්ත පද්ධතියක් නිර්මාණය කර එම දත්ත විශ්ලේෂණයෙන් එම ලේඛනවල ක‍්‍රියා පදය ආශ‍්‍රිතව කාල භේදය නිරූපණය කර ඇති ස්වභාවය පිළිබඳව විමර්ශනය මෙම අධ්‍යයනයෙහි ක‍්‍රමවේදයයි. වාක්‍ය 10,000 ක පමණ දත්ත පද්ධතියක් යොදා ගනු ලැබේ. (ලිපි = 8500 , වාර්ෂික වාර්තා= 1405) ආකෘතිමය වශයෙන් විද්‍යමාන කාල භේදාර්ථයට අමතරව ප‍්‍රකරණමය වශයෙන් එම භාෂාමය ඒකකවල උපයුක්ත නිශ්චිත කාලය පිළිබඳව ප‍්‍රකරණාත්මක අධ්‍යයනයක් සිදු කරයි. එමෙන්ම සිංහල භාෂාවේ ක‍්‍රියාපදය ආශ‍්‍රිත කාල භේදය නිරූපිත ස්වරූපයෙන්ම මෙම ලේඛනවල උපයුක්ත වන්නේ ද, උප කාල භේද නිරූපණය සඳහා වෙනත් ව්‍යාකරණමය ව්‍යුහ පවතී ද පිළිබඳව ද අධ්‍යයනය කරයි.

4.පර්යේෂණ ප‍්‍රතිඵල

රාජ්‍ය ලේඛනවල විද්‍යමාන ක‍්‍රියාපද ආශ‍්‍රිත කාල භේදය පිළිබඳව අධ්‍යයනයේදී උපයුක්ත භාෂාමය ප‍්‍රස්තරය හේතුවෙන් විශේෂ ලක්ෂණ කිහිපයක් හඳුනා ගත හැකි විය.

සිංහල ව්‍යාකරණයෙහි පවත්නා ප‍්‍රධාන කාල භේදයට අමතරව උප කාල භේද නිරූපණය කිරීමේ ව්‍යාකරණමය ව්‍යූහ පැවතීම, ඇතැම් ප‍්‍රධාන කාල භේද දැක්වීමේදී වෙනත් ව්‍යාකරණමය ව්‍යූහ උපයුක්ත කර ගැනීම, ප‍්‍රකාශිත නිශ්චිත කාලය හඳුනා ගැනීම සඳහා ව්‍යාකරණාත්මක ව්‍යූහයට අමතරව සමස්ත සන්දර්භගත අර්ථය විමර්ශනය කළ යුතු බව, ස්ථර කිහිපයක් මත පදනම්ව අර්ථය වක‍්‍රාකාරව ඉදිරිපත් කිරීම යන ලක්ෂණ හඳුනා ගත හැකිය.

රාජ්‍ය ලේඛනවල ක‍්‍රියාපදය ආශ‍්‍රිත කාල භේදය නිරූපණයේ දී සිංහල භාෂාවේ කාල භේදය හා සම්බන්ධ ප‍්‍රධාන වර්ගීකරණය වන අතීත සහ අනතීත (වර්තමාන ) භේදය නිරූපණයට සම්මත ආකෘතියම උපයුක්ත කරගෙන ඇත.

නිදසුන් : අතීත කාලය - අත්තිවාරම ශක්තිමත් කිරීම සඳහා වැරගැන් වූ කයිරු තලාද යෙදීමට සිදු විය.

මෙම විදුලි සෝපානය බඩු පටවා ඉහළ පහළ යාමේ දී පහත සඳහන් අඩුපාඩු පවතින බැව් හෙළිදරව් විය.

වර්තමාන කාලය - මුදල් අංශය යටතේ සැපයුම් අංශය ද කටයුතු කරයි.

‍නෙත් නාලිකාව මෙරට දෙමළ කතා කරන ප්‍රේක්ෂකයන් ඉලක්ක කරගෙන වැඩසටහන් විකාශය කරයි.

අනාගත කාලය - මහනුවර මහ නගර සභාවේ ගමනාගමන උපදේශක කමිටුවේ රැස්වීමක් 2016-06-07 වන දින ප.ව. 3.00 ට මහනුවර නගර ශාලාවේදී පැවැත්වේ.

තවද ඔබගේ සේවය අවංකවත්,කැපවීමෙන් යුතුවත්, අපක්ෂපාතීවත් ඉටු කරනු ඇතැයි අපේක්ෂා කරමි.

අනාගත කාලය නිරූපණයට ව්‍යාකරණමය ලෙස උපයුක්ත කර ගන්නා ින්න්ි ප‍්‍රත්‍යය සහිත ක‍්‍රියා පද අනාගත කාලය නිරූපණයට යොදා ගෙන නොමැති අතර ඒ සඳහා වර්තමාන ක‍්‍රියා රූපය සහ කාලාර්ථවාචී පද යොදා ඇති බව ද ප‍්‍රත්‍යක්ෂ වේ.

නිදසුන් : මෙය වැදගත් වැඩමුළුවක් වන බැවින් මේ සඳහා අදාල නිලධාරීන් සහභාගී කරවන ලෙස වැඩිදුරටත් ඉල්ලමි.

ඒ අනුව ඉහත වැඩසටහන 2014.12.09 වන දින පෙ.ව.9.00 ට දිස්ත්‍රික් ලේකම් කාර්යාලයේ දී පැවැත්වේ.

මීට අමතරව වෙනත් ව්‍යාකරණ ව්‍යුහ උපයුක්ත කරගෙන ඇති බව ද පැහැදිලි වේ.

නිදසුන් : මේ පිළිබඳ ව සෑම වර්ෂයක ම පුවත්පත් මගින් බාහිර අයදුම්කරුවන් දැනුවත් කරනු ඇත ග

2007 වසරේ සිට ආරම්භ කිරීමට යෝජිත සාමාන්‍ය පෙළ තොරතුරු තාක්ෂණ විෂයය ප්‍රශ්න පත්‍රය සෑම අපේක්ෂකයකුට ම තම මව් භාෂාවෙන් හා ඉංග්‍රීසි භාෂාවෙන් ලබා දෙනු ඇත ග

මීට අමතරව, උප කාල භේද නිරූපණය සාපේක්ෂව සංඛ්‍යාත්මකව ඉහළ අගයක් නිරූපණය කරයි. පහත දත්ත වගුවෙන් එය පැහැදිලි වේ.

|  |  |  |
| --- | --- | --- |
| කාල භේදය | | ලිපි/ වාර්ෂික වාර්තා |
| අතීත | |  |
| අනතීත | වර්තමාන |  |
| අනාගත |  |
| වර්තමාන අනවසාන (present imperfect or progressive ) | |  |
| Past perfect | |  |
| Present perfect | |  |
| Present perfect continuous | |  |

(1.1 වගුව - රාජ්‍ය ලේඛනවල කාල භේදය නිරූපණයේ සංඛ්‍යාත්මක අගය )

මේ අනුව ප‍්‍රධාන ප‍්‍රභේදවලට අමතරව උප කාල භේද නිරූපණය සඳහා ද ව්‍යාකරණමය ආකෘති යොදාගෙන ඇති බව පැහැදිලි වේ. පහත ආකෘති ඉංග‍්‍රීසි භාෂාවේ කාල නිරූපණයට සමරූපි වන බව පැහැදිලි වේ.

මෙම පරීක්ෂණය මණ්ඩල දෙකක් යටතේ පැවැත්වෙන අතර ඒ සඳහා අමාත්‍යංශයේ මාණ්ඩලික නිලධාරීන් පැමිණීමට නියමිතව ඇත ග Future tense

ඔහුට අඛණ්ඩව ශිෂ්‍යාධාර ලැබීමට හැකියාව ඇත ග - present continuous

(............. is having ...... )

එමෙන්ම ඔහු සිය රාජකාරි කටයුතු ද නිසි අයුරින් ඉටු නොකරයි.- present continuous/ imperfect

( ……. Is not performing ……. )

ස්වාමියා අත්හළ එක් දරු මවක් බැවින් ආදායම් වියදම් තත්ත්වය අනුව ආධාර මුදලක් ලබා දීම සුදුසු බවට නිර්දේශ කරමි. present continuous/ imperfect

(…. Recommend/ am recommending …..)

මසකට අධික කාලයක් ඉහත නේවාසිකාගාර වල සවි කර ඇති අභ්‍යන්තර දුරකථන ක්‍රියා විරහිත වී ඇත.- present perfect

: ගගගගගගගග ය්ඩැ ාසිජදබබැජඑැා ගගගගගගගගගග \*

නුගසෙවණ කාන්තා නේවාසිකාගාරයේ සිසුවියන් විසින් වෙසක් දිනය සඳහා වෙසක් කූඩු සාදා ඇත. – present perfect

(….. have prepared ….. )

ශිෂ්‍ය අනන්‍යතා අංකය ඇතුළත් කළ හැකි වන පරිදි මෙම ආකෘති පත්‍රය සංශෝධනය කරනු ලැබ ඇත. – present perfect

:ගගගගගග ය්ඩැ ්පැබාැාගගගගග \*

එක් මිල ගණනක් පමණක් ලැබී තිබුණිග - Past perfect

(…… has been received …. )

නිශ්චිත කාල සීමාවක් තුළ අවසන් වී නොමැති එහෙත් අඛණ්ඩව සිදු වන යම් ක‍්‍රියාවක් පිළිබඳව ප‍්‍රකාශනයෙහිලා වර්තමාන අනවසාන කාලය (present continuous ) යොදා ගෙන ඇත. මිශ‍්‍ර ක‍්‍රියාව සමඟ සිටියි/තිබේ වැනි අවසාන ක‍්‍රියා සම්බන්ධ කරමින් මෙම ආකෘතිය නිර්මාණය කරන නමුත් සිංහල භාෂාවේ එම අර්ථය විවිධ ස්වරූපවලින් නිරූපණය වේ.

නිදසුන් : මම ලියමි

මම හෙට ලියන්නෙමි

මම ලියමින් සිටිමි

රාජ්‍ය ලේඛනවල ද එම ලක්ෂණ නිරූපණය වන අතර නිරවද්‍ය කාලය පිළිබඳව සන්දර්භය අනුව විනිශ්චය කළ යුතුය.

past perfect නමැති උපකාල භේදයෙන් නිශ්චිත කාලයක් තුළ අවසන් කර ඇති ක‍්‍රියාවක් පිළිබඳව නිරූපිතය.පූර්ව ක‍්‍රියාව සමඟ ‘තිබුණි’ වැනි අතීත රූපික පදයක් යොදා ගනිමින් මෙම ව්‍යාකරණමය ආකෘතිය නිරූපණය වේ.

present perfect නමැති උපකාල භේදයෙන් වර්තමානයේ නිශ්චිත කාලයක් තුළ සම්පූර්ණ කර ඇති ක‍්‍රියාවක් සම්බන්ධයෙන් නිරූපණය කෙරේ. පූර්ව ක‍්‍රියාව සහ තිබේ/ ඇත වැනි පද සම්බන්ධ කරමින් මෙම ව්‍යාකරණමය ව්‍යූහය නිර්මාණය කරයි.

ඒ අනුව සිංහල භාෂාවේ ප‍්‍රධාන කාල ද්විත්වයට අමතරව උප කාල භේද ත‍්‍රිත්වයක් ආශ‍්‍රිතව නිරූපණයක් රාජ්‍ය ලේඛනවල නිරූපණය වන බව ගම්‍ය වේ. එක් එක් ප‍්‍රධාන සහ උප ප‍්‍රධාන කාල ආශ‍්‍රිත ව්‍යාකරණමය ව්‍යූහය පහත පරිදි විග‍්‍රහ කළ හැකිය.

|  |  |
| --- | --- |
| කාල භේදය | ව්‍යාකරණමය ව්‍යුහය |
| අනාගත කාලය | භාව කෘදන්තය + ප‍්‍රච්ඡුන්ත ක‍්‍රියාව |
| අතීත කෘදන්තය + උපකාරක පදය + ක‍්‍රියා ප‍්‍රකෘතිය + උපකාරක පදය |
| කර්මකාරක කෘදන්තය + උපකාරක පදය + ක‍්‍රියා ප‍්‍රකෘතිය + උපකාරක පදය |
| කෘදන්තය + උපකාරක පදය + නිපාතය |
| ක‍්‍රියා නාමය + සම්ප‍්‍රදානාර්ථ ප‍්‍රත්‍යය + නාම විශේෂණය + ව ප‍්‍රත්‍යය + ප‍්‍රච්ඡුන්ත ක‍්‍රියාව |
| වර්තමාන අනවසාන කාලය  (present continuous ) | ක‍්‍රියා නාමය + සම්ප‍්‍රදානාර්ථ ප‍්‍රත්‍යය + නාමය + ප‍්‍රච්ඡුන්ත ක‍්‍රියාව |
| present perfect | පූර්ව ක‍්‍රියාව + ප‍්‍රච්ඡුන්ත ක‍්‍රියාව |
| භාවරූප ක‍්‍රියා පදය + කර්මකාරක ප‍්‍රත්‍යය + උපකාරක පදය |
| past perfect | අතීත කෘදන්තය + අතීත රූපය සහිත ප‍්‍රච්ඡුන්ත ක‍්‍රියාව |

(1.2 වගුව - රාජ්‍ය ලේඛනවල කාල භේදය ආශ‍්‍රිත ව්‍යාකරණමය ව්‍යුහය )

එමෙන්ම රාජ්‍ය ලේඛන ආශ‍්‍රිත කාල භේදය විමර්ශනයේ දී එම අර්ථවත් ප‍්‍රකාශනවලින් නිරූපිත ව්‍යාකරණාත්මක අර්ථයට අමතරව නිශ්චිත අන්‍යාර්ථයක් අර්ථ විචාරාත්මකව අන්තර්ගත වන බව ද පැහැදිලි වේ. හුදෙක් පෘෂ්ඨීය අර්ථයට අමතරව වෙනත් අර්ථයක් සමස්ථාර්ථය විමර්ශනයේ දී පැහැදිලි වේ. එය ද මෙම ලේඛනවල උපයුක්ත කාල භේදය ආශ‍්‍රිත විශේෂ ලක්ෂණයකි. අවසාන ක‍්‍රියාව ආශ‍්‍රිතව පවත්නා ව්‍යාකරණමය ලක්ෂණවලින් කාල භේදය පිළිබඳව එක් ප‍්‍රභේදයක් නිරූපණය කරන අතර සමස්ථාර්ථයෙහි වෙනත් අර්ථයක් ඇතුළත් වීම පහත නිදසුන්වලින් පැහැදිලි වේ.

විභාග ගාස්තුව රු . 500/ - ක් වන අතර එම මුදල රාජ්‍ය භාෂා කොමසාරිස්ගේ ආදායම් ශීර්ෂ 2003 - 99 - 00 ට බැර වන සේ අයකර ගැනීමට කටයුතු කරන මෙන් කාරුණිකව ඉල්ලමි.

**(වර්තමාන කාලය )**

විභාග ගාස්තුව රු . 500/ - ක් වන අතර එම මුදල රාජ්‍ය භාෂා කොමසාරිස්ගේ ආදායම් ශීර්ෂ 2003 - 99 - 00 ට බැර වන සේ කාරුණිකව ඉල්ලමි.

අයකර ගැනීමට

කටයුතු කරන මෙන්

**(අය කර ගන්න )**

**(කටයුතු කරන්න )**

**( අනාගත කාලය )**

* මේ සම්බන්ධයෙන් අදාළ නිලධාරීන් දැනුවත් කරන මෙන් කාරුණිකව ඉල්ලමි ග

**(වර්තමාන කාලය )**

මේ සම්බන්ධයෙන් අදාළ නිලධාරීන් මෙන් කාරුණිකව ඉල්ලමි ග

දැනුවත් කරන

**( දැනුවත් කරන්න )**

**( අනාගත කාලය )**

* ඒ සඳහා ඔබ සියලුම දෙනාගේ සහභාගීත්වය බලාපොරොත්තු වෙමි ග

**(අනතීත රූපය )**

ඒ සඳහා ඔබ සියලුම දෙනාගේ සහභාගීත්වය වෙමි.

බලාපොරොත්තු

**(අනාගත රූපය )**

* ඒ අනුව ඉහත දිස්ත්‍රික්ක තුනෙහි ප්‍රධානීන්ගේ ප්‍රවාහන පහසුකම් සැපයිය යුතු ආකාරය සම්බන්ධයෙන් උපදෙස් බලාපොරොත්තු වෙමි ග

**(අනතීත රූපය )**

ඒ අනුව ඉහත දිස්ත්‍රික්ක තුනෙහි ප්‍රධානීන්ගේ ප්‍රවාහන පහසුකම් සැපයිය යුතු ආකාරය සම්බන්ධයෙන් උපදෙස් වෙමි ග

බලාපොරොත්තු

**( අනාගත රූපය )**

* මේ සම්බන්ධයෙන් සාකච්ඡාවක් පැවැත්වීම සඳහා 2015.04.06 දින පෙ ග ව ග 10.00 ට මෙම දෙපාර්තමේන්තුවට පැමිණෙන මෙන් ආරාධනා කරමිග

**( අනතීත කාලය/ වර්තමාන රූපය )**

මේ සම්බන්ධයෙන් සාකච්ඡාවක් පැවැත්වීම සඳහා 2015.04.06 දින පෙ ග ව ග 10.00 ට මෙම දෙපාර්තමේන්තුවට මෙන් ආරාධනා කරමිග

පැමිණෙන

**( පැමිණෙන්න )**

**( අනතීත කාලය/ අනාගත රූපය )**

* ඒ සඳහා නිළධාරීන් 08 දෙනෙකුගෙන් යුතු කණ්ඩායමක් සහභාගීවීමට අපේක්ෂා කරන බවද වැඩිදුරටත් දන්වමිග

**( අනතීත කාලය/ වර්තමාන රූපය )**

ඒ සඳහා නිළධාරීන් 08 දෙනෙකුගෙන් යුතු කණ්ඩායමක් වැඩිදුරටත් දන්වමිග

සහභාගීවීමට

අපේක්ෂා කරන බවද

**( සහභාගි වේ)**

**( අනතීත කාලය / අනාගත රූපය ) (අපේක්ෂා කරයි )**

**(අනතීත කාලය / අනාගත රූපය )**

* තවද මෙම තොරතුරු ලබාගැනීම සඳහා අප දෙපාර්තමේන්තුවේ පහත නම් සඳහන් නිළධාරීන් පැමිණෙන බවද දන්වමිග

**( අනතීත කාලය/ වර්තමාන රූපය )**

තවද මෙම තොරතුරු ලබාගැනීම සඳහා අප දෙපාර්තමේන්තුවේ පහත නම් සඳහන් නිළධාරීන් බවද දන්වමිග

පැමිණෙන

**( පැමිණෙති )**

**(අනාගත රූපය )**

* ඒ අනුව උක්ත ප්‍රදානයන් නිවැරදි ව ගිණුම්ගත වී ඇති බව තහවුරු කරමිග

ඒ අනුව උක්ත ප්‍රදානයන් නිවැරදි ව බව තහවුරු කරමිග

ගිණුම්ගත වී ඇති

(ගිණුම්ගත වී ඇත )

( present perfect tense )

* මෙහිදී සේවකයන් 400 ක් සඳහා වියලි ආහාර මලු ලබා දුන් බව සඳහන් කරමි.

මෙහිදී සේවකයන් 400 ක් සඳහා වියලි ආහාර මලු

ලබා දුන් බව

(ලබා දුන්නේය )

(අතීත කාලය )

මේ අනුව පැහැදිලි වන්නේ උක්ත ලේඛනවල උපයුක්ත ප‍්‍රකාශන ආශ‍්‍රිත නිවරද්‍ය අර්ථය සමස්ත සන්දර්භයට අනුව තීරණය කළ යුතු බවය.

එමෙන්ම ප‍්‍රකාශ කළ යුතු මුඛ්‍ය අදහස සහ කාලය වක‍්‍රාකාරව ඉදිරිපත් කිරීම අනුව එක් ප‍්‍රකාශනයක ක‍්‍රියා ස්ථර කිහිපයක් සම්බන්ධ කර තිබීම මෙම ලේඛනවල භාෂාමය විශේෂත්වයකි. ප‍්‍රකාශවල සමස්ත කාල භේදය විෂයෙහි මෙම ලක්ෂණය බලපායි.

නිදසුන 1 :විභාග ගාස්තුව රු . 500/ - ක් වන අතර එම මුදල රාජ්‍ය භාෂා කොමසාරිස්ගේ ආදායම් ශීර්ෂ 2003 - 99 - 00 ට බැර වන සේ අයකර ගැනීමට කටයුතු කරන මෙන් කාරුණිකව ඉල්ලමි.

*විභාග ගාස්තුව රු . 500/ - ක් වන අතර එම මුදල රාජ්‍ය භාෂා කොමසාරිස්ගේ ආදායම් ශීර්ෂ 2003 - 99 - 00 ට බැර වන සේ*

*අයකර ගන්න*

*කටයුතු කරන්න*

*ඉල්ලමි*

වෙනත් යම් සහනාධාරයක් ලබාදිය හැකි අවස්ථාවක අයි. ජි. ටී. එස්. කරුණාරත්න මහතාටද ආධාර ලබාදීමට සටහන් කරගත් බව වැඩිදුරටත් සඳහන් කරමි.

*වෙනත් යම් සහනාධාරයක් ලබාදිය හැකි අවස්ථාවක අයි. ජි. ටී. එස්. කරුණාරත්න මහතාටද ආධාර ලබාදීමට*

සටහන් කරගැනිණ

*සඳහන් කරමි*

එම එක් එක් ප‍්‍රකාශවල ක‍්‍රියාපද දක්ෂිණාවර්තව සම්බන්ධ වෙමින් අර්ථ සම්පාදනය කර ඇති අතර එක් එක් ස්ථරය ඉවත් කිරීමෙන් වුවද නිශ්චිතාර්ථය ජනනය කළ හැකි බව පැහැදිලි වේ.

එමෙන්ම ඉහත ව්‍යාකරණමය ස්වරූප අනුව සිංහල භාෂාවේ ක‍්‍රියාපද වරනැඟීමේ දී ඇතැම් ක‍්‍රියාපද ආශ‍්‍රිත වරනැඟීම්වල ගැටළු ඇති වේ.

|  |  |  |
| --- | --- | --- |
| වරනැඟීම් | ව්‍යාකරණමය සංස්ථිතිය | අර්ථ විචාරාත්මක කාල භේදය |
| සකස් කළ යුතුව ඇත  පත් කළ යුතුව ඇත  පළ කළ යුතුව ඇත  සිතිය යුතුව ඇත  ලිවිය ‍යුතුව ඇත  දැකිය යුතුව ඇත  මැනිය යුතුව ඇත  තිබිය යුතුව ඇත  පැමිණිය යුතුව ඇත  ආ යුතුව ඇත  දිය යුතුව ඇත | අතීත කෘදන්තය + උපකාරක පදය + ක‍්‍රියා ප‍්‍රකෘතිය + උපකාරක පදය  කර්මකාරක කෘදන්තය + උපකාරක පදය + ක‍්‍රියා ප‍්‍රකෘතිය + උපකාරක පදය  “ “    “ “  අතීත කෘදන්තය + උපකාරක පදය + ක‍්‍රියා ප‍්‍රකෘතිය + උපකාරක පදය  කර්මකාරක කෘදන්තය + උපකාරක පදය + ක‍්‍රියා ප‍්‍රකෘතිය + උපකාරක පදය | Future tense |
| පත් කරගත යුතු ය  සකස් කරගත යුතුය  පත් කරගත යුතුය  පළ කරගත යුතුය  සිතාගත යුතුය  ලියාගත යුතුය  දැකගත යුතුය  මැනගත යුතුය  තබාගත යුතුය  පැමිණගත යුතුය  ආගත යුතුය  දීගත යුතුය | කෘදන්තය + උපකාරක පදය + නිපාතය | Future tense |
| දැනුවත් කරනු ඇත  සකස් කරනු ඇත  පත් කරනු ඇත  පළ කරනු ඇත  සිතනු ඇත  ලියනු ඇත  දකිනු ඇත  මනිනු ඇත  තබනු ඇත  පැමිණෙනු ඇත  එනු ඇත  දෙනු ඇත | භාවරූප ක‍්‍රියා පදය + උපකාරක පදය | Future tense |
| පළ කර ඇත  සකස් කර ඇත  පත් කර ඇත  සිතා ඇත  ලියා ඇත  දැක ඇත  මැන ඇත  තබා ඇත  පැමිණ ඇත  අවුත් ඇත  දී ඇත | පූර්ව ක‍්‍රියාව + උපකාරක පදය | Present perfect |
| සංශෝධනය කරනු ලැබ ඇත  පළ කරනු ලැබ ඇත  සකස් කරනු ලැබ ඇත  පත් කරනු ලැබ ඇත  සිතනු ලැබ ඇත  ලියනු ලැබ ඇත  දකිනු ලැබ ඇත  මනිනු ලැබ ඇත  තබනු ලැබ ඇත  පැමිණෙනු ලැබ ඇත  එනු ලැබ ඇත  (එමින් සිටිනු ලැබ ඇත \*  දෙනු ලැබ ඇත | භාවරූප ක‍්‍රියා පදය + කර්මකාරක ප‍්‍රත්‍යය + උපකාරක පදය | Present perfect |
| ලැබීමට හැකියාව ඇත  පළ කිරීමට හැකියාව ඇත  සකස් කිරීමට හැකියාව ඇත  පත් කිරීමට හැකියාව ඇත  සිතීමට හැකියාව ඇත  ලිවීමට හැකියාව ඇත  දැකීමට හැකියාව ඇත  මැනීමට හැකියාව ඇත  තැබීමට හැකියාව ඇත  පැමිණීමට හැකියාව ඇත  ඒමට හැකියාව ඇත  දීමට හැකියාව ඇත | ක‍්‍රියා නාමය + සම්ප‍්‍රදානාර්ථ ප‍්‍රත්‍යය + නාමය + උපකාරක පදය | Simple present and present continuous |
| ලැබී තිබුණි  පළ කර තිබුණි  සකස් කර තිබුණි  පත් කර තිබුණි  සිතා තිබුණි  ලියා තිබුණි  දැක තිබුණි  මැන තිබුණි  තබා තිබුණි  ඵැමිණ තිබුණි  අවුත් තිබුණි  දී තිබුණි | පූර්ව ක‍්‍රියාව + අතීත ක‍්‍රියාව | Past perfect |

පැමිණගත යුතුය, ආගත යුතුය සහ එනු ලැබ ඇත ආදී ක‍්‍රියාපද ආශ‍්‍රිත වරනැඟීමවල ගැටළු පවත්නා බව පැහැදිලි වේ. නිශ්චිත වර නැඟීමේ ආකෘතියට සමරූපී නොවන අවස්ථා ලෙස උක්ත ක‍්‍රියාපද හැඳින්විය හැකිය.

එමෙන්ම, රාජ්‍ය ලේඛනවල උපයුක්ත ඇතැම් ප‍්‍රකාශන ආශ‍්‍රිතව කාල භේදය නිශ්චිත ලෙස හඳුනාගත නොහැකි සන්දර්භ ද පවතියි. උපයුක්ත භාෂාව අනුව සමස්ථාර්ථයෙන් නිශ්චිතව හඳුනාගත හැකි කාලයක් නොපවතියි. එබඳු අවස්ථාවල කාල භේදය පිළිබඳ අර්ථ ව්‍යාකූලත්වයක්/ සංදිග්ධතාවක් පවතියි.

නිදසුන : එම පාඨමාලාව ප ග ව ග 2.15 – 4.15 දක්වා පැවැත්වේග

එම වැඩමුළුව 2016 ජුනි 30 , ජූලි 01 හා 02 දිනයන්හි ගිරිතලේ wood side Tour Inn හිදී පැවැත්වේග

පළමු ප‍්‍රකාශය සහ දෙවන ප‍්‍රකාශය සැළකීමේදී දෙවන ප‍්‍රකාශයෙන් නිශ්චිත කාලයක් පිළිබඳව ප‍්‍රකාශවන බැවින් එහි කාලය පිළිබඳව නිශ්චිථාර්ථයක් ජනනය කළ හැකිය. එහෙත් පළමු ප‍්‍රකාශයෙහි කාලය පිළිබඳව සංදිග්ධතාවක් පවතියි. එමගින් කාලය හා සම්බන්ධ අර්ථ ද්විත්වයක් පහත පරිදි ජනනය කළ හැකිය.

එම පාඨමාලාව සියලු දිනයන්හි අඛණ්ඩව ප ග ව ග 2.15 – 4.15 දක්වා පැවැත්වේ. – present continuous tense

එම පාඨමාලාව එක් දිනක් පමණක් ප ග ව ග 2.15 – 4.15 දක්වා පැවැත්වේග -Simple present tense

එබඳු සන්දර්භවලදී කාලය පිළිබඳ අර්ථ ජනනයෙහිලා සංකීර්ණතා ඇතිවන බව පැහැදිලි වේ.

ඒ අනුව රාජ්‍ය ලේඛනවල භාෂාව පිළිබඳව අධ්‍යයනයේ දී ව්‍යාකරණානුකූලව පවත්නා ප‍්‍රධාන කාල භේදවලට අමතරව ප‍්‍රධාන උප කාල භේද ත‍්‍රිත්වයක් හඳුනාගත හැකි අතර අනාගත කාලය අශ‍්‍රිතව වෙනත් ව්‍යාකරණමය ව්‍යූහ යොදා ගෙන ඇති බවත් පැහැදිලි වේ. එමෙන්ම, දත්ත පද්ධතිය විමර්ශනයේ දී එක් එක් ප‍්‍රභේද ආශ‍්‍රිතව පවත්නා ව්‍යාකරණමය ව්‍යූහ නිර්මාණය කළ හැකිය. එමෙන්ම, මෙම ක‍්‍රියපද ආශ‍්‍රිතව කාල භේදය නිර්ණය කිරීමේ ගැටළු ඇතැම් සන්දර්භ ආශ‍්‍රිතව පවත්නා බව ද අනාවරණය වේ.

නිගමනය

රාජ්‍ය ලේඛනවල උපයුක්ත ක‍්‍රියාපද ආශ‍්‍රිත කාල භේදය පිළිබඳව සිදු කළ උක්ත අධ්‍යයනයෙන් සිංහල භාෂාවේ ප‍්‍රධාන කාල භේද ද්විත්වයට අමතරව උප කාල භේද නිරූපණය කිරීමේ ව්‍යාකරණමය ස්වරූපත් කලය නිරූපණය කිරීමේ වෙනත් ස්වරූප ද හඳුනාගතත හැකි විය. එමෙන්ම, රාජ්‍ය ලේඛන සම්ප‍්‍රදායේ පවත්නා විශේෂ ස්වරූපය හේතුවෙන් මෙම ප‍්‍රකාශන ආශ‍්‍රිත නිශ්චිථාර්ථය හඳුනා ගැනීමට සමස්ත සන්දර්භයම විමර්ශනය කළ යුතුය. ඒ අනුව සිංහල භාෂාවේ විවිධ ලේඛන සම්ප‍්‍රදායන් අතුරින් රාජ්‍ය සංස්ථාව ආශ‍්‍රිත භාෂවේ විවිධතා හඳුනා ගැනීමෙහිලා මෙම අධ්‍යයනය උපස්ථම්භ වන අතර නව සිංහල ක‍්‍රියපදය ආශ‍්‍රිත කාල භේදය පිළිබඳ අධ්‍යයනය සඳහා නව පර්යේෂණ අවස්ථා නිර්මාණය වනු ඇත.